**ג. "בבלי דעת" נתכוין להרוג לזה והרג את זה, להרוג בהמה והרג ישראל (ז:)**

1. גמרא "בבלי דעת פרט למתכוין.... ולמזיק ליכנס לשם" עם רש"י (ז:)

2. רמב"ם רוצח ו:י

3. מאירי ד"ה כל ההורג (ז:)

4. גמרא סנהדרין עח:-עט: "משנה: נתכוין להרוג... ולאו בר ממונא הוא " עם רש"י

5. חידושי הר"ן סנהדרין עט: ד"ה האי תנא

6. גמרא ב"ק מב. "תניא אידך בעל השור...בשמי שמיא",

 אלא אביי ורבא...כוותיה דרב אדא בר אהבה" **עם רש"י**

7. חידושי מרן רי"ז הלוי (גרי"ז) רוצח ג:יב "והנה ברמב"ם פ"ד...ואתיין היטב דברי הרמב"ם

8. רמב"ם חובל ומזיק ד:ה,ו ; וראב"ד שם

9. רמב"ם רוצח ד:א

10. מנחת חינוך לד אות ח ד"ה נראה

11. רש"י ד"ה לפיכך (ט.)

12. רמב"ם מלכים י:א

**2. רמב"ם רוצח ו:י**

השונא שהרג בשגגה אינו נקלט שנ' +במדבר ל"ה כ"ג+ "והוא לא אויב לו", חזקתו שהוא קרוב למזיד, ואי זהו שונא זה שלא דבר עמו שלשה ימים מפני האיבה, וכן אם נכנס לקרן זוית והמיתו שם בשגגה, או שדחפו בגופו, או שנתכוון לזרוק שתים וזרק ארבע, או שעלה על דעתו שמותר להרוג, **או שנתכוון להרוג את זה והרג את זה, אפילו נתכוון להרוג גוי או בהמה ונמצא ישראל, הרי כל אלו קרובין למזיד ואינן נקלטין.**

**3. מאירי ד"ה כל ההורג (ז:)**

כל ההורג בכונה אף במקום שאין בו מיתת בית דין אינו נקלט כיצד הרי שהיה מזיד גמור אלא שאין שם אלא עד אחד או שלא התרו בו שאין שם מיתת בית דין אינו נקלט כלל וכן שאמר סבור הייתי שמותר שאין הורג בכונה גולה בשום פנים ואפילו לא היתה שם כונה גמורה הואיל ויש שם קצת כונה כגון נתכוין להרוג את זה והרג את זה אפילו נתכוין לאחד מעובדי האלילים או לבהמה ונמצא ישראל או בעל דת או שנתכוין לנפל והרג את בן קיימא כל אלו פטורים מן הגלות שקרוב למזיד הוא וכל אלו אם הרגם גואל הדם אינו נהרג עליהם ומה תקנתם ישבו במקומם וישמרו עצמם מגואל הדם:

**8. רמב"ם חובל ומזיק ד:ה,ו**

**ה** הנוגף את האשה ויצאו ילדיה ומתה אע"פ שהיה שוגג הרי זה פטור מן התשלומין ואינו משלם כלום, שנ' +שמות כ"א כ"ד+ "ולא יהיה אסון ענוש יענש" לא חלק הכתוב בין שוגג למזיד בדבר שיש בו מיתת בית דין לפטרו מן התשלומין.

**ו**  במה דברים אמורים בשנתכוון לאשה אבל אם נתכוון לחבירו ונגף את האשה אע"פ שמתה הואיל והמיתה בלא כוונה הרי זה כדבר שאין בו מיתת בית דין ומשלם דמי ולדות**. +/השגת** **הראב"ד/** במה דברים אמורים בשנתכוין לאשה אבל אם נתכוין לחברו והרג את האשה וכו'. א"א לא מיחוורא הא מילתא דכרבי שמעון אזלא דאמר נתכוון להרוג את זה והרג את זה פטור ממיתה ואיהו גופיה פסק כחזקיה דאמר לא חלקת בו בין שוגג למזיד ובין מתכוין לשאינו מתכוין לחייבו ממון אלא לפוטרו ממון.+

**9. רמב"ם רוצח ד:א**

מתכוין להרוג את זה והרג את זה פטור ממיתת בית דין ומן התשלומין ומן הגלות, לפי שאין ערי מקלט קולטות אותו כמו שיתבאר, לפיכך הזורק אבן לתוך עדה מישראל והרג אחד מהן פטור ממיתת בית דין. **+/השגת הראב"ד/** המתכוון להרוג את זה והרג את זה פטור ממיתת ב"ד. א"א כר"ש הוא זה ואין הלכה כרבי שמעון.+

**10. מנחת חינוך לד אות ח ד"ה נראה**

ונראה פשוט דאפילו לדעת הר"מ דפוסק כר"ש דנתכוין להרוג זה והרג את זה פטור זה דוק' בישראל אבל בן נח בכל ענין חייב דהלימוד וארב כו' בישראל כתיב ובבן נח לא מצינו לימוד על זה על כן פשוט דחייב כן נראה

**12. רמב"ם מלכים י:א**

בן נח ששגג באחת ממצותיו פטור מכלום, חוץ מרוצח בשגגה שאם הרגו גואל הדם אינו נהרג עליו, ואין לו עיר מקלט, אבל בתי דיניהן אין ממיתין אותו, במה דברים אמורים בשגג באחת ממצות ועבר בלא כוונה, כגון שבעל אשת חבירו ודמה שהיא אשתו או פנויה, אבל אם ידע שהוא אשת חבירו ולא ידע שהיא אסורה עליו, אלא עלה על לבו שדבר זה מותר לו, וכן אם הרג והוא לא ידע שאסור להרוג, הרי זה קרוב למזיד ונהרג, ולא תחשב זו להם שגגה מפני שהיה לו ללמוד ולא למד